b'\n_START_ARTICLE_\nMarja Holli\n_START_PARAGRAPH_\nMarja Leena Holli (ent. Laaksonen, o.s. M\xc3\xb6hk\xc3\xb6) (s. 1. syyskuuta 1950 Ruokolahti) on suomalainen kirjailija ja toimittaja._NEWLINE_Holli asuu nyky\xc3\xa4\xc3\xa4n Rautj\xc3\xa4rvell\xc3\xa4, mutta p\xc3\xa4\xc3\xa4osa h\xc3\xa4nen julkaisuistaan on sidoksissa Karkkilaan, joka on kirjailijan entinen pitk\xc3\xa4aikainen kotikaupunki._NEWLINE_Marja Holli on koulutukseltaan humanististen tieteiden kandidaatti, jonka lis\xc3\xa4ksi h\xc3\xa4n opiskellut filosofiaa ja suorittanut kaksi ammattitutkintoa._NEWLINE_Marja Hollin tunnetuimpia luomuksia on Karkkila-H\xc3\xb6gforsin ty\xc3\xb6l\xc3\xa4ismuseossa oleva el\xc3\xa4mysopastusten \xc3\x96hmanska, joka on kuvitteellinen, 1920-luvun loppupuolelle sijoittuva valurin vaimo. Holli on my\xc3\xb6s k\xc3\xa4\xc3\xa4nt\xc3\xa4nyt lukuisia lastenkirjoja sek\xc3\xa4 toimittanut Gummerukselle runo- ja mietelm\xc3\xa4kirjasarjan yhdess\xc3\xa4 Soile Tapolan kanssa. Lis\xc3\xa4ksi h\xc3\xa4n on tehnyt Risto Nurmen luontokuviin perustuvan CD-ROMin Viisi vuodenaikaa, joka on kuvaus vuodenaikojen n\xc3\xa4kymist\xc3\xa4 Karkkilan luonnossa._NEWLINE_Marja Hollille on my\xc3\xb6nnetty Karkkilan kaupungin kulttuurin mainetekopalkinto 2007 sek\xc3\xa4 Karkkilan Kulttuuriyhdistys Lyyti ry:n Lyyti-patsas 2014. Lis\xc3\xa4ksi h\xc3\xa4nelle on my\xc3\xb6nnetty Tiedon julkistamisen kohdeapuraha 1984, Alfred Kordelinin s\xc3\xa4\xc3\xa4ti\xc3\xb6n apuraha kirjalliseen toimintaan 1984 sek\xc3\xa4 Kansan Sivistysrahaston Uudenmaan rahastosta Toini ja Veikko Helteen rahaston apuraha 1920-luvun valurin ty\xc3\xb6n ja asunto-olojen esittelyyn 2003.'